Il-Pulizija ntalbu jassistu wara li tard waranofsinhar reġa’ beda jberraq fiċ-ċentru ta’ detenzjoni tal-Marsa, fejn għadd ta’ immigranti ġew arrestati. Il-Pulizija qalet lil TVM li l-ewwel rapporti ta’ nkwiet bdew jaslu għall-ħabta tal-4.00pm, u baqgħu għaddejjin sa tard filgħaxija. TVM infurmat li reġa’ kien hemm xi immigranti li ppruvaw jaħarbu min-naħa ta’ wara tal-binja, u fl-istess ħin xi immigranti oħra bdew jagħmlu kommossjoni viċin il-kanċell tan-naħa ta’ quddiem. Għall-ħabta tat-8.00pm fuq il-post issejħet ambulanza, x’aktarx biex tassisti mara tqila fl-Initial Reception Centre.